
J e g y z ő k ö n y v

Készült a Bácsalmás Város Önkormányzata Képviselő-testületének 2013. június 3-án, 14.00 órai kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza és Krizsán Mihály képviselők (5);

Patocskai Ibolya jegyző, Farkas Zoltánné szociális, egészségügyi és családvédelmi osztályvezető, Hortyiné Lapostyán Katalin mb. gazdasági osztályvezető, Kerényi Tamás beruházási ügyintéző, Horváth Erika pályázati koordinátor, valamint Őry Endre, a Vörösmarty Mihály Városi Könyvtár és Közművelődési Intézmény mb. igazgatója (6);

Jegyzőkönyvvezető: Zobokiné Bite Gyöngyi testületi ügyintéző;

Nem jelezte távolmaradását:
Farkas Zoltán, Nagy Gábor, dr. Tanács Róbert és 
Turcsányi Csaba képviselő (4).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Bailo Amadou és Krizsán Mihály képviselőket javasolja, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

162/2013. (VI. 3.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és Krizsán Mihály képviselőket jelöli ki jegyzőkönyv-hitelesítőknek.

Németh Balázs polgármester a napirendet kiegészíteni javasolja a 3. számú előterjesztés tárgyalásával. 
Dr. Bakó Mária Lujza képviselő felveti, hogy az Anya- és Gyermekvédelmi Központ épületének ablakai nagyon rossz állapotban vannak, amely az ingatlan előtti díszcserjék kivágásával fokozottan érzékelhető. A nyílászárók cseréjére LEADER pályázat benyújtását javasolja.

Bailo Amadou képviselő az egyebekben észrevételt tenne LEADER pályázattal kapcsolatosan.

Németh Balázs polgármester az alábbi határozat szerinti napirend elfogadását bocsátja szavazásra.
A képviselő-testület egyhangúlag (5 igen szavazattal) az alábbi határozatot hozza:

163/2013. (VI. 3.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2013. június 3-i rendkívüli ülésén a következő napirendi pontokat tárgyalja meg:

1. START-munka mintaprogram keretében gépbeszerzés eredményhirdetése (1. sz. előterjesztés)
2. LEADER pályázatokkal kapcsolatos megállapodások, tulajdonosi nyilatkozatok (2.1. sz. előterjesztés)
3. Kérelem a bácsalmási II. számú fogászati szolgálat működtetéséhez visszatérítendő anyagi támogatás nyújtására (3. sz. előterjesztés)
4. Egyebek

4.1.
Képviselői indítvány a Bácsalmás, gr. Teleki J. u. 12. szám alatti önkormányzati ingatlan LEADER pályázati támogatással történő nyílászárócseréjére

4.2.
Korábbi LEADER pályázattal kapcsolatos észrevétel

1. napirendi pont

START-munka mintaprogram keretében gépbeszerzés eredményhirdetése 

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, kiemelve, hogy a döntést az új Kbt. értelmében név szerinti szavazással kell meghozni. Az SZMSZ 34. § (2) bekezdése szerint név szerinti szavazás esetén a jegyző ABC sorrendben felolvassa a képviselők nevét, a képviselők felállva „igen” vagy „nem” nyilatkozattal szavaznak; a jegyző a szavazatokat a névsoron feltünteti, a szavazatokat összeszámolja, és a szavazás eredményét a szavazólappal együtt átadja a polgármesternek.
Felteszi a kérdést: „Egyetért-e Ön azzal, hogy a START-munka mintaprogram keretében gépbeszerzésre kiírt közbeszerzési eljárás nyertes ajánlattevőjének a DORKER Kft.-t hirdesse ki a képviselő-testület, figyelemmel a nettó 12 190 000 Ft-os ajánlatára?”
Patocskai Ibolya jegyző egyenként felolvassa a neveket.
Németh Balázs polgármester igennel válaszol.

Tóth Árpád alpolgármester igennel válaszol.

Bailo Amadou képviselő igennel válaszol.

Dr. Bakó Mária Lujza képviselő igennel válaszol.

Krizsán Mihály képviselő igennel válaszol.

Németh Balázs polgármester kihirdeti, hogy a képviselő-testület egyhangúlag (5 igen szavazattal) elfogadta a javaslatot. Szavazásra bocsátja az előterjesztés határozati javaslata 2. és 3. pontjának elfogadását. 
A képviselő-testület egyhangúlag (5 igen szavazattal) egyetért a javaslattal, és az alábbi határozatot hozza:
164/2013. (VI. 3.) Bácsalmás v. öh.

„Gépbeszerzés a START mintaprogram 

keretében” közbeszerzési eljárás 

nyertes ajánlattevőjének kiválasztása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a „Gépbeszerzés a START mintaprogram keretében” közbeszerzési eljárás során nyertes ajánlattevőként a Dorker Kft.-t (6500 Baja, Szegedi út 102.) hirdeti ki az alábbi összegű ajánlatával:

1. rész:
1 db erőgép 


Ajánlati ár: 6.300.000,- Ft + Áfa

2. rész:
1 db kéttengelyes 10 tonnás pótkocsi ponyvatakarással


Ajánlati ár: 3.290.000,- Ft + Áfa

3. rész:
1 db aprómagvető gép


Ajánlati ár: 475.000,- Ft + Áfa

4. rész:
1 db tárcsa kistraktorhoz


Ajánlati ár: 120.000,- Ft + Áfa

5. rész:
1 db rézsűkasza


Ajánlati ár: 2.005.000,- Ft + Áfa

2.
A Képviselő-testület a rendelkezésre álló forrás és a benyújtott ajánlat összege közötti 1.025,- Ft különbözet összegét a 2013. évi költségvetés pályázati tartalék (kötvénykibocsátás keret) terhére biztosítja.

3.
A Képviselő-testület felhatalmazza Németh Balázs polgármestert a vonatkozó szállítási szerződés aláírására.

Határidő: azonnal

Felelős: Németh Balázs polgármester 

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Kerényi Tamás beruházási ügyintéző

- levélben:
1. dr. Herczeg Ágnes közbeszerzési tanácsadó

2. napirendi pont
LEADER pályázatokkal kapcsolatos megállapodások, tulajdonosi nyilatkozatok

· Együttműködési megállapodás LEADER pályázat benyújtására a Szent László Határrendész Közhasznú Sportegyesülettel
(A 2.1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a civil szervezetek gyűjtőpontja lehetne ez az ingatlan, amelynek átvételét követően az egyesület fizetné a rezsiköltségeket, működtetné az épületet, a rendezvények megszervezését is átvállalná. Az egyesület a pályázati támogatással beszerzett eszközöket a Fiedler-házban helyezné el. Az ingatlan használatba adásának feltételeit a későbbiek folyamán határoznák meg. Tulajdonosi hozzájáruló nyilatkozat megadására is szükség van, mert az ingatlan önkormányzati tulajdonú.
Dr. Bakó Mária Lujza képviselő kérdezi, jól érti-e, hogy az egyesületnek a Fiedler-házban lenne irodája.
Németh Balázs polgármester kijelenti, hogy az egyesület a teljes ingatlant megkapná használatra, amint befejeződik a művelődési ház felújítása. 
Krizsán Mihály képviselő érdeklődik, hogy ez a fenntartási kötelezettséget hogyan befolyásolja.

Németh Balázs polgármester kijelenti, hogy az egyesület átvállalja a fenntartási kötelezettséget.
Horváth Erika pályázati koordinátor hozzáteszi, hogy az ingatlan használatba adási feltételeit konkrét megállapodásban fogják majd rögzíteni, ha a művelődési házi dolgozók elhagyják az épületet. A Fiedler-ház felújításával az lett volna a cél, hogy a civil szervezetek amellett, hogy a programjaikat a művelődési házban megtartják, irodákat kapjanak, a mindennapi életüket a közösségi házban végezhessék. Ehhez lehetőségük van minden év elején működési támogatást lehívni rezsiköltségekre, bérekre, ez a terv. Néhány civil szervezetnek lehetősége van a rezsiköltségek lehívására, foglalkoztatási költségek elszámolására. 
Németh Balázs polgármester szerint egyelőre a jelenről kell beszélniük. A pályázat civil segítő pont kialakításáról szól. Ha a közművelődési dolgozók és a civil szervezetek együttműködése úgy alakul, hogy az egyesület átveheti a Fiedler-házat, akkor év vége felé megállapodást kell kötni a feltételek rögzítésével.
Horváth Erika pályázati koordinátor megjegyzi, hogy a LEADER pályázat megvalósítása 2014-ben várható. 

Németh Balázs polgármester az előterjesztés határozati javaslatának az elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
165/2013. (VI. 3.) Bácsalmás v. öh.

Együttműködési megállapodás kötése a

Szt. László Határrendész Közhasznú

Sportegyesület által benyújtandó

LEADER pályázathoz 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Szent László Határrendész Közhasznú Sportegyesülettel (a továbbiakban: Egyesület) a Bácsalmás, gr. Széchenyi u. 75. szám (1286 hrsz.) alatti önkormányzati tulajdonú ingatlant érintően együttműködési megállapodást köt a 35/2013.(V.22.) VM rendelet alapján kiírt támogatásra az Egyesület által benyújtandó LEADER pályázat kapcsán. 

2.
A Képviselő-testület hozzájárul ahhoz, hogy az Egyesület a támogatás elnyerése esetén a beruházást megvalósíthassa és az ingatlanon az üzemeltetési kötelezettség lejártáig az egységes arculatot meghatározó elemeket megőrizze. 

3.
A Képviselő testület felhatalmazza Németh Balázs polgármestert a jelen határozat 1. melléklete szerinti együttműködési megállapodás és a határozat 2. melléklete szerinti tulajdonosi hozzájáruló nyilatkozat aláírására.

Határidő: azonnal 

Felelős: Németh Balázs polgármester 

Operatív felelős: Horváth Erika pályázati koordinátor

A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin gazdasági osztályvezető



4. Keresztesy Csaba városüzemeltetési ügyintéző



5. Horváth Erika pályázati koordinátor



6. Prikidánovics Antal oktatási, fejlesztési és gazdálkodási üi.



7. Szt. László Határrendész Sportegyesület

1. melléklet a 165/2013. (VI. 3.) Bácsalmás v. öh. számú határozathoz

Együttműködési megállapodás

amely létrejött egyrészről:Szent László Határrendész Közhasznú Sportegyesület 

képviselő: Nothof Zsombor 

székhelye / lakhelye: 6430, Bácsalmás, Damjanich u. 89. Fsz.1. 
adószáma / adóazonosítója: 18365713-1-03 
a továbbiakban Pályázó, 

másrészről: Bácsalmás Város Önkormányzata

képviselő: Németh Balázs 
székhelye / lakhelye: 6430, Bácsalmás, Gr. Teleki József u. 4-8. 

adószáma / adóazonosítója: 

a továbbiakban Együttműködő partner
között az alábbi feltételekkel:

A pályázó és az együttműködő partner a 35/2013. (V. 22.) VM rendelet szerint a Felső-Bácska LEADER HACS-hoz benyújtott Települések élhetőbbé tétele intézkedéshez kapcsolódóan megvalósuló fejlesztés működése során az alábbi célok közös elérését tűzik ki: 

Bácsalmás város területén található zöld felületek folyamatos és színvonalas karbantartása érdekében 1 db fűnyíró traktor, illetve fűkasza beszerzése. 

Ezen felül az Önkormányzat fenntartásában lévő Fiedler Közösségi Ház civil segítő ponttá történő átalakításhoz informatikai beszerzések végrehajtása.

Paintball, airsoft és íjászati pálya közös kialakítása a szabadidő hasznos eltöltése végett a Felső-Bácska fiataljai számára. 

1. A fenti cél(ok) elérése érdekében Pályázó vállalja: 

1 db fűnyíró traktor, illetve fűkasza beszerzése, ezen eszközök üzemeltetése végett megfelelően felkészített munkavállaló alkalmazása saját-, illetve támogatási forrásokból. Airsoft eszközök és felszerelések beszerzése, játékok szervezése bácsalmási fiataloknak önköltségi áron. Informatikai beszerzések végrehajtása a civil segítő pont kialakítása végett. A DAOP 4.1.3/B-2008-0071. számú pályázatban vállalt fenntartási kötelezettséget a Fiedler Közösségi ház tekintetében az Együttműködő partnertől a támogatási szerződésben meghatározott ideig átvállalja a Bácsflóra Szociális Szövetkezettel közösen.

2. A fenti cél(ok) elérése érdekében Együttműködő Partner vállalja: 

Partner pénzügyi eszközökkel támogatja beruházás megvalósulását visszatérítendő támogatás formájában, melyet külön megállapodásban fektetnek le együttműködő felek. Partner tulajdonát képező Fiedler Közösségi házat (6430, Bácsalmás, Gr. Széchenyi u. 75.) fenntartási időszak végéig használatra bocsátja Pályázónak iroda, illetve raktár kialakítása végett. 

3. Az együttműködési megállapodás aláírásával a Felek kifejezik azon szándékukat, hogy a Projekt lezárását követően legalább a működtetési kötelezettség végéig együttműködnek majd ezen együttműködési megállapodásban meghatározott célok megvalósítása érdekében, és saját forrásokból biztosítják az addig elért eredmények további és folyamatos fenntartását.

4. Felek tudomásul veszik, hogy nem tekinthető együttműködésnek a beszállítói szerződés, kivitelezői szerződés illetve az értékesítési szerződés.

5. A megállapodásban nem szabályozott kérdésekben a Polgári Törvénykönyv rendelkezései az irányadók.

6. Jelen együttműködési megállapodást a Felek elolvasás és egységes értelmezés után, mint akaratukkal mindenben megegyezőt, két tanú jelenlétében saját kezűleg jóváhagyólag írták alá.

Kelt.: ……………………….., 2013. ………………………….

	………………………………………………
	……………………………………………….

	Pályázó képviselője
	Együttműködő partner képviselője


	tanú 1
	
	tanú 2

	
	
	

	aláírás
	
	aláírás

	név (nyomtatott betűvel)
	
	név (nyomtatott betűvel)

	lakcím
	
	lakcím

	személyi igazolvány szám
	
	személyi igazolvány szám


2. melléklet a 165/2013. (VI. 3.) Bácsalmás v. öh. számú határozathoz

TULAJDONOSI HOZZÁJÁRULÓ NYILATKOZAT 

Név:…………………………………………………………………………………………

Születési hely, szül. idő:………………………………………………………………….

Anyja neve:………………………………………………………………………………...

Lakcím:……………………………………………………………………………………..

mint Tulajdonos/Haszonélvező 

Pályázó neve: Szent László Határrendész Közhasznú Sportegyesület 

Pályázó képviselőjének neve: Nothof Zsombor 
Székhely/telephely/lakcím:  6430, Bácsalmás, Damjanich u. 89. Fsz.1. 
Adószáma: 18365713-1-03 

MVH regisztrációs szám: 1005400076 
Intézkedés: Települések élhetőbbé tétele 

mint Pályázó (továbbiakban Pályázó)

Felek megállapodnak abban, hogy Pályázó a tulajdonos tulajdonában lévő …………HRSZ. alatt nyilvántartott, …………………………………………………………. szám alatt található ingatlanon tervezett beruházással kapcsolatosan az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások feltételeiről szóló rendelet alapján pályázatot nyújt be. 

Építés és eszközbeszerzés esetén:

Tulajdonos hozzájárul ahhoz, hogy Pályázó a beruházást (eszközbeszerzést) az ingatlanon megvalósítsa és azt az üzemeltetési kötelezettség lejártáig használja. 

Tulajdonos vállalja, hogy az ingatlanon az üzemeltetési kötelezettség lejártáig az egységes arculatot meghatározó elemeken változtatásokat nem végez.

Rendezvény esetén:

Tulajdonos hozzájárul ahhoz, hogy Pályázó a beruházást az ingatlanon megvalósítsa.

Kelt,…………………………

Tulajdonos/Haszonélvező




Pályázó

TANÚK:

Név:……………………………….. 
Név: …………………………………

Szül.hely, szül. idő:……………….
Szül.hely, szül. idő:………..……….

Szem.ig. sz.:……………………….
Szem.ig. sz.:………………………..

Aláírás:……………………………..
Aláírás:……………………………...

· Együttműködési megállapodás kötése a Bács-Drink Kft.-vel LEADER pályázathoz kapcsolódóan
(Szóbeli előterjesztés.)
Németh Balázs polgármester elmondja, hogy a Bács-Drink Kft. az általa beadandó LEADER pályázat kapcsán együttműködési megállapodást szeretne kötni az önkormányzattal helyi termékek népszerűsítésére a helyi identitás erősítése végett. 

Bailo Amadou képviselő kijelenti, hogy ezzel a vállalkozással semmiféle együttműködést nem támogat, mert korábban nem rendezték az önkormányzat felé fennálló adósságukat.
Németh Balázs polgármester támogatja az együttműködési megállapodás megkötését. Ismerteti az alábbi határozat szerinti határozati javaslatot, és az elfogadását szavazásra bocsátja.

A képviselő-testület 4 igen szavazattal és 1 ellenszavazattal (Bailo Amadou) a következő határozatot hozza:
166/2013. (VI. 3.) Bácsalmás v. öh.

Együttműködési megállapodás kötése 

a Bács-Drink Kft.-vel LEADER 

pályázathoz kapcsolódóan 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy LEADER pályázathoz kapcsolódóan együttműködési megállapodást köt a Bács-Drink Kft-vel (Bácsalmás, Árpád vezér u. 46.) helyi termékek népszerűsítésére a helyi identitás erősítése végett.

2.
A Képviselő-testület felhatalmazza Németh Balázs polgármestert az együttműködési megállapodás aláírására.

Határidő: azonnal

Felelős: Németh Balázs polgármester
Operatív felelős: Horváth Erika pályázati koordinátor

A határozatról értesül:

- kivonattal:
1. Németh Balázs polgármester 



2. Patocskai Ibolya jegyző 



3. Horváth Erika pályázati koordinátor



4. Bács-Drink Kft. (Bácsalmás, Árpád vezér u. 46

· Tulajdonosi hozzájárulás megadása a BÖKK Nkft. Bácsalmás, Bezdán u. 10. és a Bácsalmás, Rákóczi út 11. szám alatti önkormányzati ingatlanokat érintő LEADER pályázatainak benyújtásához

(Szóbeli előterjesztés.)
Németh Balázs polgármester elmondja, hogy a BÖKK Nkft. két LEADER pályázatot szeretne benyújtani, az egyikkel a Bezdán utcai épületet újítaná fel bemutatóterem kialakításával. A kft. önállóan pályázhat, de tulajdonosi hozzájárulásra van szükség, mivel az érintett ingatlan önkormányzati tulajdonban van. A tulajdonosi hozzájárulás megadását támogatja. 

Bailo Amadou képviselő kéri a határozatban rögzíteni azt, hogy a képviselő-testület a pályázat megvalósításához anyagi forrást nem biztosít
Németh Balázs polgármester – több hozzászólás nem lévén − ismerteti az alábbi határozat szerinti határozati javaslatot, és az elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
167/2013. (VI. 3.) Bácsalmás v. öh.

Tulajdonosi hozzájárulás megadása

a BÖKK NKft. Bácsalmás, Bezdán u. 10. 

szám alatti önkormányzati ingatlant 

érintő LEADER pályázatának benyújtásához 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) tulajdonosi hozzájárulását adja ahhoz, hogy a Bácsalmási Önkormányzati Közszolgáltatási Közhasznú Nonprofit Kft. (a továbbiakban: Nkft.) LEADER pályázatot nyújtson be a kft. székhelyeként bejegyzett, önkormányzati tulajdonú, Bácsalmás, Bezdán u. 10. szám alatti ingatlan részbeni felújítására. 

2.
A Képviselő-testület hozzájárul ahhoz, hogy az Nkft. a támogatás elnyerése esetén a beruházást megvalósíthassa és az ingatlanon az üzemeltetési kötelezettség lejártáig az egységes arculatot meghatározó elemeket megőrizze. 

3.
A Képviselő testület felhatalmazza Németh Balázs polgármestert a tulajdonosi hozzájáruló nyilatkozat aláírására.

4.
A Képviselő-testület kinyilvánítja, hogy a pályázat megvalósításához anyagi forrást nem biztosít.

Határidő: azonnal

Felelős: Németh Balázs polgármester 

Operatív felelős: Barta Tiborné Gáll Ágnes, BÖKK Nkft. ügyvezető

A határozatról értesül:

- kivonattal:
1. Németh Balázs polgármester 



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Keresztesy Csaba városüzemeltetési ügyintéző



5. Horváth Erika pályázati koordinátor



6. BÖKK Nkft. (Bácsalmás, Bezdán u. 10.)

Németh Balázs polgármester elmondja, hogy a kft. LEADER pályázattal eszközöket szeretne beszerezni a zöldségfeldolgozó üzembe. A pályázat 65 %-os támogatottságú, a fennmaradó önerőt a kft. biztosítja. Önkormányzati tulajdonú ingatlanról lévén szó, ennél a pályázatnál is tulajdonosi hozzájárulásra van szükség, amelynek megadását támogatja.
Bailo Amadou képviselő ennél a határozatnál is kéri rögzíteni, hogy a képviselő-testület a pályázat megvalósításához anyagi forrást nem biztosít.
Németh Balázs polgármester – több hozzászólás nem lévén – ismerteti az alábbi határozat szerinti határozati javaslatot, és az elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
168/2013. (VI. 3.) Bácsalmás v. öh.

Tulajdonosi hozzájárulás megadása 

a BÖKK NKft. Bácsalmás, Rákóczi út 11. 

szám alatti önkormányzati ingatlant 

érintő LEADER pályázatának benyújtásához 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) tulajdonosi hozzájárulását adja ahhoz, hogy a Bácsalmási Önkormányzati Közszolgáltatási Közhasznú Nonprofit Kft. (a továbbiakban: Nkft.) a LEADER pályázatával beszerzendő eszközöket az önkormányzati tulajdonú, jelenleg zöldségfeldolgozó üzemként hasznosított, Bácsalmás, Rákóczi út 11. szám alatti ingatlanban elhelyezze és üzemeltesse.

2.
A Képviselő-testület hozzájárul ahhoz, hogy az Nkft. a támogatás elnyerése esetén a beruházást megvalósíthassa és az ingatlanon az üzemeltetési kötelezettség lejártáig az egységes arculatot meghatározó elemeket megőrizze. 

3.
A Képviselő-testület felhatalmazza Németh Balázs polgármestert a tulajdonosi hozzájáruló nyilatkozat aláírására.
4.
A Képviselő-testület kinyilvánítja, hogy a pályázat megvalósításához anyagi forrást nem biztosít.

Határidő: azonnal

Felelős: Németh Balázs polgármester 

Operatív felelős: Barta Tiborné Gáll Ágnes, BÖKK Nkft. ügyvezető

A határozatról értesül:

- kivonattal:
1. Németh Balázs polgármester 



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Keresztesy Csaba városüzemeltetési ügyintéző



5. Horváth Erika pályázati koordinátor



6. BÖKK Nkft. (Bácsalmás, Bezdán u. 10.)

· Városi rendezvények támogatására irányuló LEADER-pályázaton való indulás

(Szóbeli előterjesztés.)

Németh Balázs polgármester elmondja, hogy a 2014. évi Népek-ízek forgataga c. városi rendezvény megvalósítására LEADER pályázaton szeretnének indulni, először a projekt adatlapot kell beadni, és a projektötlet pozitív elbírálása esetén nyújthatják be a pályázatot. 
Tóth Árpád alpolgármester a pályázat benyújtását támogatja.

Németh Balázs polgármester – kérdés, észrevétel nem lévén – ismerteti az alábbi határozat szerinti határozati javaslatot, és az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
169/2013. (VI. 3.) Bácsalmás v. öh.

Városi rendezvények támogatására

irányuló LEADER-pályázaton való indulás 
Határozat
Bácsalmás Város Önkormányzatának Képviselő-testülete úgy dönt, hogy a 35/2013. (V. 22.) VM rendelet alapján kiírt LEADER támogatásra projekt adatlapot, a projektötlet pozitív elbírálása esetén pályázatot nyújt be a 2014. évi Népek-ízek forgataga c. városi rendezvény megvalósítására.

Határidő: azonnal

Felelős: Németh Balázs polgármester

Operatív felelős:
Őry Endre, a Vörösmarty Mihály Városi Könyvtár és Közművelődési Intézmény mb. igazgatója

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Prikidánovics Antal oktatási, fejlesztési és gazdálkodási ügyintéző



5. Horváth Erika pályázati koordinátor



6. Őry Endre, VMVK és Közművelődési Intézmény mb. ig.

· A Gyűjtemények háza részleges felújítására irányuló LEADER pályázaton való indulás

(Szóbeli előterjesztés.)

Németh Balázs polgármester elmondja, hogy a Gyűjtemények házának részleges felújítására is szeretnének LEADER pályázatot benyújtani, 15 M Ft összegben. Javasolja a projekt adatlap benyújtását, pozitív elbírálás esetén a pályázat beadását. Ismerteti az alábbi határozat szerinti határozati javaslatot, és az elfogadását szavazásra bocsátja. 
A képviselő-testület egyhangúlag (5 igen szavazattal) az alábbi határozatot hozza:
170/2013. (VI. 3.) Bácsalmás v. öh.

A Gyűjtemények háza részleges felújítására 

irányuló LEADER pályázaton való indulás 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a 35/2013. (V. 22.) VM rendelet alapján kiírt LEADER támogatásra projekt adatlapot, a projektötlet pozitív elbírálása esetén bruttó 15 000 000 Ft összegben pályázatot nyújt be a Bácsalmás, Hősök tere 7. szám alatti Gyűjtemények házának részleges felújítására.

2.
A Képviselő-testület kinyilvánítja, hogy a pályázat pozitív elbírálása esetén az 1. pont szerinti ingatlanon az üzemeltetési kötelezettség lejártáig az egységes arculatot meghatározó elemeket megőrzi.

Határidő: azonnal

Felelős: Németh Balázs polgármester

Operatív felelős:
Őry Endre, a Vörösmarty Mihály Városi Könyvtár és Közművelődési Intézmény mb. igazgatója

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Prikidánovics Antal oktatási, fejlesztési és gazdálkodási ügyintéző



5. Horváth Erika pályázati koordinátor



6. Őry Endre, VMVK és Közművelődési Intézmény mb. ig.

Dr. Bakó Mária Lujza képviselő felveti, hogy a Gyűjtemények házánál a hozzáépített melléképületeket le kellene bontani.
Kerényi Tamás beruházási ügyintéző szerint erről az építész véleményét kell kikérni. Hozzáteszi, hogy a Gyűjtemények háza pályázattal való felújítására tett korábbi kísérleteik az épület műemlékjellege miatt sorra megbuktak.

3. napirendi pont
Kérelem a bácsalmási II. számú fogászati szolgálat működtetéséhez visszatérítendő anyagi támogatás nyújtására

(A 3. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.
Dr. Bakó Mária Lujza képviselő érdeklődik, hogy az eddigi ellátást ki fogja-e fizetni Turai doktornak az OEP.
Tóth Árpád alpolgármester igennel válaszol.
Farkas Zoltánné szociális, egészségügyi és családvédelmi osztályvezető kijelenti, hogy érdekes helyzet állt elő. Budapesten nem tudták pontosan megmondani, hogy milyen módon van nyilvántartva a két praxis. Alapesetben mindenki annyi hónapot kap finanszírozásban, amennyiről szerződése volt, de nem mindegy, hogy utófinanszírozással kezd valaki, vagy előleggel. A Dekor Dent Bt. az első pillanattól kezdve megkapta a finanszírozást, függetlenül attól, hogy az előző két hónapot Bokros doktornő dolgozta le, aki szintén előlegként kapta meg a helyettesítési díjat. Nem volt áthúzódás. Április 30-ával lejárt a Dekor Dent Bt. szerződése, nekik kiutalták a májusi finanszírozást, de ezt vissza is fogják venni. Turai doktornak csak júniustól sikerült finanszírozási szerződést kötni, május hónapra nem, függetlenül attól, hogy folyamatos ellátás volt. 
Dr. Bakó Mária Lujza képviselő érdeklődik, hogy ha a Dekor Dent Bt-től az OEP visszavonja a májusi támogatást, dr. Turai Zoltán meg fogja-e kapni ezt a finanszírozást.

Farkas Zoltánné osztályvezető nemmel válaszol, amelyet azzal indokol, hogy a doktor májusban még nem rendelkezett finanszírozási szerződéssel. 
Németh Balázs polgármester úgy gondolja, hogy ebben a helyzetben nagyon tisztességes Turai doktornak a visszatérítendő anyagi támogatásra irányuló kérése. 
Farkas Zoltánné osztályvezető megjegyzi, Bokros doktornő fél attól, hogy a fogorvosi rendelők átköltöztetése június 30-ig nem történik meg. 

Németh Balázs polgármester kijelenti, hogy a gr. Teleki J. u. 12. szám alatti fogorvosi rendelő kialakítása folyamatban van. Az előterjesztés határozati javaslatának az elfogadását javasolja a kötvényforrás fedezetként való megjelölésével, majd a javaslatát szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
171/2013. (VI. 3.) Bácsalmás v. öh.

A bácsalmási II. számú fogászati 

szolgálat működtetéséhez vissza-

térítendő anyagi támogatás nyújtása 

dr. Turai Zoltán kérelmére
Határozat
Bácsalmás Város Önkormányzatának Képviselő-testülete a bácsalmási II. számú fogászati szolgálat folyamatos működtetése, a lakosság ellátása érdekében úgy dönt, hogy az Inter-Dentis 2007 Egészségügyi és Szolgáltató Betéti Társaság részére egyszeri 300 000 Ft visszatérítendő anyagi támogatást nyújt a kötvényforrás terhére.

A visszafizetés hat havi részletben történhet, az első részlet befizetésének esedékessége: 2013. szeptember 10., az utolsó részlet befizetésének esedékessége: 2014. február 10. 

Határidő: azonnal, ill. az anyagi támogatás visszafizetésére 2014. február 10.

Felelős: Németh Balázs polgármester 

Operatív felelős: Farkas Zoltánné szociális, egészségügyi és családvéd. ov.
A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző



3. Farkas Zoltánné szoc., egészségügyi és családvéd. oszt.vez. 



4. Hortyiné Lapostyán Katalin gazdasági osztályvezető



5. dr. Turai Zoltán (Bácsalmás, Hősök tere 14.)

4. napirendi pont

Egyebek
4.1.
Képviselői indítvány a Bácsalmás, gr. Teleki J. u. 12. szám alatti önkormányzati ingatlan LEADER pályázati támogatással történő nyílászárócseréjére

(Szóbeli.)
Németh Balázs polgármester elmondja, hogy az ülés kezdetén dr. Bakó Mária Lujza képviselő a gr. Teleki J. u. 12. szám alatti önkormányzati ingatlan vonatkozásában nyílászárócserére irányuló LEADER pályázat beadását javasolta. Az ötletet jónak tartja, megígéri, hogy utánajárnak e kérdésnek, és pályázati lehetőség esetén a képviselő-testület elé hozzák ezt a témát.
4.2.
Korábbi LEADER pályázattal kapcsolatos észrevétel

(Szóbeli.)
Bailo Amadou képviselő elmondja, hogy az előző LEADER kiírásra pályázatot adott be vállalkozóként, a pályázat pozitív elbírálásban részesült, a támogatáshoz mégsem jutott hozzá, 600-700 E Ft-ot bukott ezen.
Horváth Erika pályázati koordinátor szerint a „B” betétlapot nem csatolta a képviselő, ezért nem kapta meg a támogatást. 

Németh Balázs polgármester – több napirendi pont nem lévén – a részvételt megköszönve az ülést 15.00 órakor berekeszti.

K. m. f.


Németh Balázs
Patocskai Ibolya


polgármester
jegyző


Bailo Amadou
Krizsán Mihály


képviselők, jegyzőkönyv-hitelesítők

